**Οδηγίες για την Πτυχιακή Εργασία.**

Για την ανάληψη θέματος πτυχιακής εργασίας είναι απαραίτητη η επιτυχής ολοκλήρωση των 2/3 των μαθημάτων. Η πραγματοποίηση της πτυχιακής εργασίας υλοποιείται στο τέταρτο έτος σπουδών. Τα θέματα των πτυχιακών εργασιών ισχύουν κατόπιν έγκρισης τους από τη Συνέλευση του Τμήματος και ανακοινώνονται στους φοιτητές.

Η ανάληψη θέματος πτυχιακής γίνεται από **δυο άτομα** σε συνεννόηση με τον καθηγητή, κατόπιν προσωπικής επαφής σε ημέρα και ώρα διεξαγωγής του μαθήματός του στις εγκαταστάσεις του Τμήματος. Σε περίπτωση αποδοχής ανάληψης του θέματος, υπογράφεται η αίτηση ανάληψης του θέματος από τον φοιτητή και τον καθηγητή και ορίζεται ο τρόπος επικοινωνίας και η διαδικασία συνεργασίας.

Η αίτηση ανάληψης του θέματος κατατίθεται ή αποστέλλεται το αργότερο έως την ημέρα λήξης των μαθημάτων του εκάστοτε εξαμήνου (χειμερινού ή εαρινού). (H Γραμματεία του Τμήματος μετά την έγκριση του αποστέλλει στο e-mail του σπουδαστή τον αρ. πρωτοκόλλου και την ημερομηνία πρωτοκόλλησης της ανάληψης θέματος πτυχιακής εργασίας του καθώς και την ημερομηνία κατάθεσης της). Σε περίπτωση μη παραλαβής ο φοιτητής είναι υποχρεωμένος να επικοινωνήσει με την Γραμματεία. Η αίτηση ανάληψης του θέματος θα πρέπει να είναι υπογεγραμμένη από τον εισηγητή καθηγητή και τον φοιτητή (μπορείτε να την παραλάβετε από την Γραμματεία ή να την εκτυπώσετε από το διαδικτυακό τόπο – site του Τμήματος).

 Η επεξεργασία της πτυχιακής εργασίας διαρκεί ένα ημερολογιακό (1) έτος από την ημέρα ανάληψης (αρ. πρωτοκόλλου / ημερομηνία κατάθεσης στην Γραμματεία και έγκριση της από τη Συνέλευση του Τμήματος, του θέματος από τον φοιτητή. Κατατίθεται οπωσδήποτε δέκα (10) μέρες πριν την λήξη της και όχι νωρίτερα από τους έξι (6) μήνες από την ανάληψή της.

Ο φοιτητής έχει το δικαίωμα να ζητήσει παράταση για την ολοκλήρωση της πτυχιακής του εργασίας, εφόσον συντρέχει σημαντικός λόγος και έχει την σύμφωνη γνώμη του εισηγητή καθηγητή. Σε αυτή την περίπτωση οφείλει να υποβάλει αίτηση Ανανέωσης Επεξεργασίας Πτυχιακής Εργασίας (η οποία συμπληρώνεται και υπογράφεται από τον φοιτητή και τον καθηγητή και στην συνέχεια λαμβάνει έγκριση από τη Συνέλευση του Τμήματος), την οποία θα παραλάβει από την Γραμματεία ή θα την εκτυπώσει από τον διαδικτυακό τόπο (site) του Τμήματος και θα την καταθέσει (για να πρωτοκολληθεί) οπωσδήποτε πριν τη λήξη της αρχικής αίτησης ανάληψης θέματος. Η Γραμματεία του Τμήματος μετά την έγκριση του αποστέλλει στο e-mail του σπουδαστή τον αρ. πρωτοκόλλου και την ημερομηνία πρωτοκόλλησης της ανανέωσης επεξεργασίας πτυχιακής εργασίας του καθώς και την ημερομηνία κατάθεσης της. Σε περίπτωση μη παραλαβής ο σπουδαστής είναι υποχρεωμένος να επικοινωνήσει με την Γραμματεία.

**Η Πτυχιακή εργασία θα πρέπει απαραιτήτως να συνοδεύεται από:**

1. Αίτηση κατάθεσης τελικής πτυχιακής .
2. **Τέσσερα (4) CD** ( τα οποία περιλαμβάνουν το περιεχόμενο της πτυχιακής εργασίας. Στα CD θα αναγράφεται ο τίτλος της πτυχιακής, σύμφωνα με την αρχική του ανάληψη, το ονοματεπώνυμο και ο Αριθμός Μητρώου του φοιτητή. Το ένα cd είναι για τον ατομικό φάκελο κάθε φοιτητή, το δεύτερο είναι για την βιβλιοθήκη του ΔΙ.ΠΑ.Ε. και το τρίτο για τον εισηγητή καθηγητή. Στα μέλη της τριμελούς η εργασία στέλνεται ηλεκτρονικά μετά την έγκριση του Επιβλέποντα καθηγητή.

 Μετά την κατάθεση της πτυχιακής εργασίας καταρτίζεται πρόγραμμα εξέτασης (οι φοιτητές ενημερώνονται για την ημερομηνία και την ώρα της εξέτασης τους από την Γραμματεία).

 Η παρουσίαση της πτυχιακής εργασίας πραγματοποιείται ενώπιον της τριµελούς Επιτροπής καθηγητών που καθορίζεται από τη Συνέλευση του Τμήματος.

 Η εξέταση των φοιτητών είναι προφορική και ακολουθεί η παρουσίαση της εργασίας η οποία γίνεται υποχρεωτικά µε την χρήση εποπτικών μέσων (PowerPoint). Οι φοιτητές παρουσιάζουν µε την βοήθεια των μέσων αυτών τα αποτελέσµατα της εργασίας τους, σε χρόνο που δεν θα πρέπει να ξεπερνάει τα 20 λεπτά. Στη συνέχεια η Επιτροπή καλύπτει χρόνο περίπου 10 λεπτών µε ερωτήσεις, διευκρινιστικές και εξεταστικές, σχετικές µε το θέµα της πτυχιακής εργασίας. Οι ερωτήσεις έχουν σκοπό να ανιχνεύσουν το βάθος της κατανόησης της μεθοδολογίας της πτυχιακής, των αποτελεσμάτων της και των συνεπειών τους από το/τους σπουδαστή/στές ώστε τα μέλη της Επιτροπής να διαμορφώσουν άποψη για την ορθότητα και πληρότητα της λύσης που δόθηκε στο πρόβλημα καθώς και για το βαθμό συμμετοχής καθενός, από τους συμμετέχοντες στην επεξεργασία του θέματος.